Kitba ta' Tonv Terribile Kull meta fil-festa tal-Kunċizzjoni nidħol fil-knisja kolleġġjata ta' Bormla, nistħajjilni dieħel f'Mużew mill-aqwa, u dan għal żewġ raġunijiet prinċipali. L-ewwelnett għaliex l-arti hija mifruxa fuq ħafna friegħi bħal m'hi pittura, skultura, arġenterija, rakkmu u affarijiet oħra. It-tieninett għandek varjetà ta' stili, billi dawn ix- xogħlijiet saru fi snin differenti iżda b'danakollu f'din il-knisja ssaltan armonija kbira ta' arti bla ebda stunatura, u fost dawn ix-xogħlijiet jispikkaw il-pitturi magħmula minn Ġużeppi Cali, pittur Malti li twieled fl-1846 u li miet fl-1930. Dan il-pittur nistgħu nqisuh bħala wieħed mill-aqwa pitturi Maltin tas-sekli dsatax u għoxrin u li ta kontribut kbir lill- arti Sagra Maltija ta' dawn is-sekli. Nistgħu ngħidu li m'hawnx knisja f'dawn il-gżejjer li fiha ma narawx ix- xogħol ta' dan il-pittur Malti u l- Kolleġġjata ta' Bormla tista' tiftaħar li għandha numru ta' xogħlijiet tiegħu. L-ewwel kuntatt sar fl-1884, meta Cali kien għadu fil-bidu tal-karriera tiegħu. F'din is-sena dan il-pittur ġie mqabbad ipitter is-saqaf tal-knisja kollha flimkien mal-pendenti u l- koppla. Minn dak li fadal, jiġifieri s-saqaf tal-korsija u l-pendenti tal-koppla wieħed jista' jieħu l-aqwa ċertifikat li Cali ħadem hawnhekk xogħol mill- aqwa, kien għadu fil-bidu tal-karriera tiegħu u ried juri x'issarraf. Id-dehra maestuża ta' Mosċ, impitter f'waħda mill-pendenti hija l- aqwa ċertifikat tal-maestrija ta' Cali. B'xorti tajba t-tliet kwadri tal- korsija għadhom hemm flimkien max- xbihat ta' l-appostli. Wielied mill-Appostli tas-saqaf tal-knisja, xogħol Ġużeppi Cali Meta l-kwadri tal-kappelluni, tal-kor u tal-koppla tneħhew, irridu ngħidu li dan sar għal raġuni retta, bla ebda insult lill- awtur,iżda llum, snin wara, irridu nammettu li sar żball, għall-inqas wieħed minn dawn ix-xogħlijiet ġie salvat u merfugħ fl-awla tal- Kapitlu. Fl-istess sena Cali ħadem għall-knisja ta' Bormla l-kwadru f tal-Qalb ta' Ġest li fih għal darb'oħra wera l-kwalitajiet artistiċi tiegħu. Hu kwadru espressiv u qawwi ħafna. Ftit wara li Cali pitter is-saqaf u l-koppla, il-Kapitlu tah biċċa xogħol oħra, il-pittura taż-żewġ lunetti tal-kappella tas-Santissmu Sagrament. Hawnhekk tana żewġ ġrajjiet, li fihom Ġesti kien il-protagonista prinċipali. Dawn kienu l-laqgħa mal-mara Sammaritana u l-miraklu tat- tkattir tal-ħobż, żewġ pitturi sbieħ li għadhom isebbħu l-kappella tas-Sagrament ta' din il-knisja. Fl-1903, Cali reġa' kellu kummissjoni oħra għal din il-knisja, biex ipitter il-koppla tal-kappellun tal-Kurċifiss li fiha tana erba' episodji meħuda mit-tfulija ta' Ġest. Fis-sagristija mbagħad hemm merfugħa żewġ abbozzi b'rabta ma' dan il-kappellun. Dawn jirrappreżentaw lil Ġest fil-ġnien tal-Ġetsemani u lil Ġest fuq il-Kalvarju. Hasra li dawn iż-żewġ abbozzi ma sarux. Fuq l-altar ta' Pentecoste għandna xogħol ieħor ta' Cali. Dan huwa s-sotto kwadru ta' San Ġużepp li ħa l-post ta' kwadru aktar antik. Għal darb'oħra hawnhekk reġa' għandna kwadru'li fih il-karatteristiċi kollha ta' dan il-pittur Malti. Hu xieraq għalhekk li f'dawn il-jiem tal-festa waqt li nkunu qegħdin induru din il- knisja kolleġġjata napprezzaw, ma' xogħlijiet oħra, dawn it-teżori li ħalla Cali f'din il- knisja parrokkjali. Faċċata ġdida (ta' San Ġużepp) ta' l-irħam fl-1990